**ÁLTALÁNOS SZÁLLÁSHELY SZOLGÁLTATÁSI SZERZŐDÉSI FELTÉTELEK**

**(Tartalomjegyzék****)**

**1. Általános rendelkezések**

**2. Szerződő felek**

**3. A szolgáltatás igénybevételének módja és feltételei**

**4. Az elszállásolás kezdete és vége (check-in és check-out)**

**5. Az elszállásolás meghosszabbítása**

**6. Árak**

**7. Lemondási feltételek**

**8. Fizetés módja, garancia**

**9. A szerződés teljesítésének elutasítása, a szolgáltatási kötelezettség megszűnése**

**10. Elhelyezési garancia**

**11. A Vendég jogai**

**12. A Vendég kötelességei**

**13. Az adatkezelés biztonsága/ Titoktartás**

**14. A teljesítés helye és a felek jogviszonyában alkalmazandó jog, eljáró bíróság**

**1. Általános rendelkezések**

Az Általános Szállodai Szerződéses Feltételek (a továbbiakban: ÁSZF) azt a szerződéses tartalmat foglalják össze, melyek alapján a Május 1 Vendégházat (9789 Sé, Petőfi S. u. 18., adószám: 54963863-1-38, bankszámlaszám: K&H Bank 10404742-86755752-67521000) működtető Szvoboda Bence (a továbbiakban: Szolgáltató) elszállásolási szerződést köt Vendégeivel.

**2. Szerződő felek**

**2.1.** A Szolgáltató által nyújtott szolgáltatásokat a Vendég veszi igénybe. Amennyiben a szolgáltatásokra vonatkozó megrendelést a Vendég közvetlenül a Szolgáltatónak adja le, úgy a Vendég lesz a Szerződő fél. A Szolgáltató és a Vendég együttesen, amennyiben a feltételek teljesülnek, szerződéses felekké válnak (a továbbiakban: Felek).

**2.2.** Amennyiben a szolgáltatásokra vonatkozó megrendelést a Vendég megbízásából egy harmadik személy (a továbbiakban: Közvetítő) adja le a Szolgáltatónak, az együttműködés feltételeit a Szolgáltató és a Közvetítő közötti megállapodás szabályozza. Ebben az esetben a Szolgáltató nem köteles vizsgálni, hogy a harmadik személy jogszerűen képviseli-e a Vendéget.

**3. A szolgáltatás igénybevételének módja és feltételei**

**3.1.** A Vendég szóbeli vagy írásbeli ajánlatkérésére a Szolgáltató minden esetben írásbeli ajánlatot küld. Amennyiben az ajánlat elküldésétől számított 48 órán belül nem érkezik konkrét megrendelés, úgy a Szolgáltató ajánlati kötöttsége megszűnik.

**3.2.** A Szerződés kizárólag a Vendég írásban leadott foglalásának a Szolgáltató általi írásban megküldött visszaigazolásával jön létre, és így írásban megkötött Szerződésnek minősül.

**3.3.** Szóban leadott foglalás, megállapodás, módosítás, vagy annak a Szolgáltató általi szóbeli visszaigazolása nem minősül szerződésnek.

**3.4.** A szállás-szolgáltatás igénybevételéről szóló Szerződés meghatározott időtartamra szól.

**3.5.** Ha a Vendég a meghatározott időtartam lejárta előtt véglegesen elhagyja a szobát, a Szolgáltató jogosult a Szerződésben kikötött szolgáltatás teljes ellenértékére. A lejárati idő előtt megüresedett szobát a Szolgáltató jogosult újra értékesíteni.

**3.6.** A szállás-szolgáltatás igénybevételének Vendég által kezdeményezett meghosszabbításához a Szolgáltató előzetes hozzájárulása szükséges. Ebben az esetben a Szolgáltató kikötheti a már teljesített szolgáltatás díjának megtérítését.

**3.7.** A szállás-szolgáltatás igénybevételének feltétele, hogy a Vendégek személyazonosságukat a törvényes előírásoknak megfelelően, a szoba elfoglalása előtt igazolják. A vendégházban bejelentés nélkül senki sem lakhat.

**3.8.** A Szerződés módosításához és/vagy kiegészítéséhez a Felek által aláírt írásbeli megállapodás szükséges.

**4. Az elszállásolás kezdete és vége (check-in és check-out)**

**4.1.** A Vendégnek joga van a bérelt helyiségeket a megállapodás szerinti nap 14.00 órától elfoglalni.

**4.2.** A Szolgáltatónak abban az esetben, ha a Vendég nem jelenik meg a megállapodás szerinti nap 20.00 óráig, joga van arra, hogy visszalépjen a szerződéstől kivéve, ha későbbi érkezési időpont került kikötésre.

**4.3.** A Vendégnek a szobát az elutazási nap 10.00 óráig el kell hagynia, külön megállapodás, vagy pótdíj fizetése ellenében a szobát a vendég később is jogosult elhagyni.

**4.4​.​** A vendégház foglaltságának függvényében, térítés ellenében biztosítja a korai érkezés, illetve a késői elutazás lehetőségét. Amennyiben e szolgáltatásunkat igénybe kívánja venni, kérjük, az érkezését megelőző napon jelezze a recepciónk számára.

**5. Az elszállásolás meghosszabbítása**

**5.1.** A tartózkodás Vendég általi meghosszabbításához a Szolgáltató előzetes hozzájárulása szükséges.

**5.2.** Amennyiben a Vendég a szobáját a bejelentkezéskor a távozás napjaként feltüntetett napon 10.30 óráig nem üríti ki és a tartózkodás meghosszabbításához a Szolgáltató előzetesen nem járult hozzá, úgy a Szolgáltató jogosult a szobaárat egy további napra is kiszámlázni és ezzel egyidejűleg a Szolgáltató szolgáltatási kötelezettsége is megszűnik.

**6. Árak**

**6.1.** A Szolgáltató a meghirdetett árait előzetes bejelentés nélkül (például: egyéb kedvezmények okán) megváltoztathatja. Amennyiben a Vendég szállást foglalt és azt a Szolgáltató írásban visszaigazolta, úgy ezen a szállásáron a Szolgáltató már nem változtathat.

**6.2.** A Vendég a szolgáltatások áráról mindig tájékoztatást kaphat a szolgáltatásnyújtás megkezdése előtt a vendégház recepcióján.

**7. Lemondási feltételek**

**7.1.** Amennyiben a vendégház ajánlatában más feltételt nem határozott meg, a lemondási és módosítási feltételek a következők:

A szállás lemondása: A megrendelt szolgáltatás esetleges lemondását a Vendég köteles haladéktalanul írásban közölni a Szolgáltatóval. A Megrendelt szolgáltatásokat kötbérmentesen az érkezés előtti 14. napig mondhatja le a Vendég, ezt követően történő lemondás esetén az alábbi szabályokat kell alkalmazni:

A szállás lemondása esetén a kötbér elszámolása és kifizetése a számla kiállítását követően történik, a kötbér alapja a visszaigazolásban meghatározott ár, a kötbér mértéke pedig:

- az érkezés előtti 14-7 nap közötti lemondás esetén a megrendelt, de lemondott szolgáltatás 50%-a

- érkezés előtti 7 napon belüli lemondás esetén a Szállásadó jogosult a megrendelt, de lemondott szolgáltatás 100%-át kiszámlázni a Vendég részére. Amennyiben a Szerződő fél gazdálkodó szervezet (ideértve a gazdasági társaságokat, társadalmi szervezeteket, egyházakat, önkormányzatokat, önkormányzati intézményeket, állami szervezeteket és azok intézményeit, stb.), az elállás esetén esedékes kötbért akkor is a Szerződő fél/Megrendelő köteles a Szolgáltatónak megfizetni, ha a szállásdíjat egyébként a Vendég viselné közvetlenül.

**7.2.** Ha a Szerződő fél a szállás szolgáltatások igénybevételét előlegfizetéssel biztosította, és az érkezési napon nem érkezik meg (írásos lemondás nem érkezik), a Szolgáltató a Szerződésben meghatározott mértékű megfizetett előleg teljes összegét kötbérként érvényesíti és ezt követően a Szolgáltató szolgáltatási kötelezettsége megszűnik.

**7.3.** Ha a Szerződő fél a szállás szolgáltatások igénybevételét előlegfizetéssel, hitelkártya garanciával, vagy más, Szerződésben foglalt módon nem biztosította, a Szolgáltató szolgáltatási kötelezettsége az érkezési napon helyi idő szerint 20.00 órát követően megszűnik.

**8. Fizetés módja, garancia**

**8.1.** A megrendelt szolgáltatások ellenértéke fizethető a helyszínen készpénzzel (Forintban vagy Euro- ban) illetve átutalással vagy bankkártyával.

**8.2.** Átutalás esetén – amennyiben a Szolgáltatóval kötött megállapodás másként nem rendelkezik– a megrendelt szolgáltatások ellenértékét a Vendég köteles az érkezés megjelölt napja előtt a tulajdonos által megadott bankszámlájára átutalni oly módon, hogy az adott összeget az érkezés napjáig a tulajdonos bankszámláján jóváírják vagy az átutalást a Vendég a számlavezető pénzintézete által kiadott, az átutalás megtörténtét igazoló visszavonhatatlan nyilatkozattal igazolja.

**9. A szerződés teljesítésének elutasítása, a szolgáltatási kötelezettség megszűnése**

**9.1.** A Szolgáltató jogosult a szállásszolgáltatásra szóló Szerződést azonnali hatállyal felmondani, így a szolgáltatások nyújtását megtagadni, ha:

- a Vendég nem rendeltetésszerűen használja a rendelkezésre bocsátott szobát, illetve a létesítményt, illetve abban kárt okoz;

- a Vendég a szobáját a bejelentkezéskor a távozás napjaként feltüntetett napon 10.30 óráig nem üríti ki és a tartózkodás meghosszabbításához a Szolgáltató előzetesen nem járult hozzá;

- a Vendég a szálláshely biztonságával, rendjével, annak alkalmazottaival kifogásolhatóan, durván viselkedik, alkohol vagy drogok befolyása alatt áll, fenyegető, sértő, vagy más elfogadhatatlan viselkedést tanúsít;

- a Szerződő fél nem teljesíti a Szerződésben meghatározott előlegfizetési kötelezettségét a meghatározott időpontig;

**9.2.** Amennyiben a felek közötti Szerződés „vis major” okokból nem teljesül, a szerződés megszűnik

**10. Elhelyezési garancia**

**10.1.** Amennyiben a Szolgáltató a Szerződésben szereplő szolgáltatásokat saját hibájából(pl. túltöltés, ideiglenes üzemeltetési problémák, stb.) nem tudja biztosítani, a Szolgáltató köteles a Vendég elhelyezéséről haladéktalanul gondoskodni.

**10.2.** A Szolgáltató köteles a szerződésben szereplő szolgáltatásokat, az abban visszaigazolt áron, az ott kikötött időtartamra – vagy az akadályoztatás megszűntéig – egy másik, ugyanazon vagy magasabb kategóriájú szálláshelyen biztosítani/felajánlani. A helyettesítő szálláshely biztosításának valamennyi többletköltsége a Szolgáltatót terheli.

**10.3.** Amennyiben a Szolgáltató ezen kötelezettségeinek maradéktalanul eleget tesz, illetve, ha a Vendég a számára felajánlott helyettesítő szálláslehetőséget elfogadta, utólagos kártérítési igénnyel a Szerződő fél nem élhet.

**11. A Vendég jogai**

**11.1.** A szállás szolgáltatási szerződés megkötésével a Vendég jogosultságot szerez a bérelt helyiségek szokásos használatára.

**11.2.** A Vendég a Szolgáltató által nyújtott szolgáltatások teljesítésével kapcsolatban panasszal élhet a szálláshelyen való tartózkodás időtartama alatt. A Szolgáltató ezen időszakban hozzá írásban igazoltan eljuttatott panasz kezelésére vállal kötelezettséget.

**12. A Vendég kötelességei**

**12.1.** A megállapodás szerinti díj megfizetése: a visszaigazolásban rögzített határidőig, vagy a szállás-szolgáltatási szerződés befejeződésekor esedékes.

**12.2.** A Vendégek által szálláshelyre behozott olyan elektromos készülékek üzembe helyezése előtt, melyek nem tartoznak a megszokott utazási szükségletek közé, ki kell kérni a Szolgáltató hozzájárulását.

**12.3.** A szállóvendégek gépjárművei térítésmentesen parkolhatnak a fedetlen parkolónkban. A vendégház parkolójában hagyott gépjárműben keletkezett károkért a Szolgáltató semmilyen felelősséggel nem tartozik.

**12.4.** A parkolóban a KRESZ előírásai szerint kell közlekedni.

**12.5.** A szemetet a vendégház területén, illetve a szobákban elhelyezett szemétgyűjtő edényekbe kérjük kidobni. A szobából, illetve az épületből bútorokat kivinni, áthelyezni nem lehet.

**12.6.** A nemdohányzók védelméről szóló 1999. évi XLII. törvény végrehajtása értelmében a vendégház nemdohányzó létesítmény. Ennek értelmében, a vendégház zárthelyiségeiben (beleértve a vendégszobákat is) tilos a dohányzás. A vendégház alkalmazottai jogosultak a vendégeket, valamint a vendégház területén tartózkodó bármely más személyt figyelmeztetni a jogszabály betartására, illetve a jogszerűtlen magatartás abbahagyására. A vendégek, illetve a vendégház területén tartózkodó bármely személy köteles a jogszabály betartására, valamint az esetleges felszólítás teljesítésére. Amennyiben bármely vendég vagy a vendégház területén tartózkodó egyéb személy jogsértő magatartása miatt a vendégház üzemeltetőjét az illetékes hatóság a hivatkozott jogszabály alapján bírsággal sújtja, úgy az üzemeltető fenntartja magának a jogot, hogy az adott jogsértő magatartást tanúsító személyre a bírság összegét áthárítsa, illetve annak megfizetését tőle követelje. A szobában történő dohányzás esetén a Szolgáltató jogosult 30.000,- Ft extra takarítási díjat felszámítani a Vendéggel szemben.

**12.7.** Tűz esetén a recepciót kérjük haladéktalanul értesíteni. A Vendégek kötelesek tűz vagy egyéb riasztás esetén a szobákat, illetve a vendégház közös rendeltetésű tereit az ott elhelyezett tájékoztató szerint a lehető leghamarabb elhagyni.

**12.8.** A szobákat és a vendégház közös használatú eszközeit, berendezési tárgyait közösen használó Vendégek a rendeltetésellenes használat során bekövetkezett károkozásért egyetemlegesen felelnek.

**12.9.** A Vendég köteles a szobában és a vendégházban általa okozott károkat azonnal megtéríteni. Amennyiben a kárt a vendég nem téríti meg, úgy a Szolgáltató jogosult rendőri intézkedést igénybe venni, valamint a károkozásról jegyzőkönyvet rögzíteni, melynél a károkozó jelen lehet.

**12.10.** A Vendég kifejezetten tudomásul veszi, hogy a Vendégház közös használatú területein (beleértve a gépkocsi parkolót és a vendégházhoz közvetlenül tartozó külső területeket) vagyonvédelmi okokból kamerarendszert üzemeltet.

**12.11.** Elutazáskor a Vendég köteles a szobakulcsokat a recepción leadni. Ennek elmulasztása, illetve a kulcs elvesztése vagy megsemmisülése esetén a Szolgáltató jogosult az adott kulcs után kártérítési díjat felszámítani, melyet a Vendég távozáskor köteles megfizetni. A kulcsot a Vendég az elutazásának napján 10 óráig használhatja fel a szobájába való bejutásra.

**13. Az adatkezelés biztonsága/ Titoktartás**

**13.1.** A Szolgáltató a Szerződésben foglalt kötelezettsége teljesítése során köteles a személyes adatok védelméről és a közérdekű adatok nyilvánosságáról szóló törvény szabályainak megfelelően eljárni.

**13.2.** A Szolgáltató tevékenysége során kiemelten fontosnak tartja a személyes adatok védelmét.

**13.3.** A Szolgáltató tevékenysége során a felhasználók adatait az Adatvédelmi törvény értelmében kizárólag szerződéskötési, számlázási, valamint a vendégregisztrációs rendszernek eleget téve használja fel.

**13.4.** A szállás-szolgáltatási szerződés megkötése esetén Ön kijelenti, hogy elolvasta, megértette és elfogadja a fenti feltételeket és szabályokat, és egyetért az azokban foglaltakkal.

**13.5.** A Szolgáltató tájékoztatja a Megrendelőt, hogy a jelen szerződésben nem szabályozott kérdésekben a mindenkor hatályos Polgári Törvénykönyv az irányadó.

**14. A teljesítés helye és a felek jogviszonyában alkalmazandó jog, eljáró bíróság**

**14.1.** A teljesítés helye az a hely, ahol az elszállásoló vendégház található.

**14.2.** A Felek megállapodnak abban, hogy a Szerződésből eredő jogvitáikat elsősorban békés úton rendezik. Ha ilyen rendezés bármelyik Fél első jelentkezésétől számított 30 (harminc) napon belül nem vezetne eredményre, a Felek mindazon jogvitáikra, melyek a mindenkori polgári peres eljárási szabályok szerint a helyi bíróság hatáskörébe tartoznak.

**14.3.** A Szolgáltató és a Vendég közötti jogviszonyra a magyar jogszabályok rendelkezései az irányadóak.